 Anigu Qalinka aan sito umma sito inaan dhaqaalo fara badan ku aruursado, cidaan doono ku weeraro ama wax ka sheego dowlado kale oo caalamka ka mid ah, iyadoo aysan wax u dhimin jiritaankeyga Ummaddeed iyo tan dalkeyga, waxaana filayaa in badan oo ka mid ah raga aan isku Mihnada aanu nahay in ay ogyihiin arintaas ee waxaan u sitaa inaan ilaasahdo dalkeyga, dadkeyga iyo diinteyda inta aan awoodo, waxaana ku ilaalinayaa Qalinkaas anigoo aan u dan lahayn dhaqaalo, mansab siyaasadeed, mid qabiil, mid deegaan beeleed, Urur siyaasadeed IWM, waxaa wax la diido ah in la duugo taariikhda deegaanada kala duwan oo dalka Soomaaliya uu leeyahay nooc kasta, waxaa wanaagsan in la ilaaliyo, magacooda, tirada dadka ku nool, dhaqankooda, caqiidada ay aaminsan yihiin oo aad moodo in raga qaar ay duugayaan xaqiiqooyinka ka jira Soomaaliya, iyadoo loogu daneynayo dowlado kala duwan iyo Qabiilo Soomaaliyeed oo hilmaamey Haybadii Qaranka Soomaaliyeed iyo Diinta Islaamka oo aan cidna lagu waxyeeleyn jirin, marka laga reebo kuwa ay bayaanisey in la iska ilaaliyo Diinteena, taasoo waliba leh shuruudo add adag, runtii marka aad dhexgasho qaybaha Warbaahinta Soomaaliya, waxaa kaaga soo dhex baxaaya waxyaabo badan oo u baahan in laga feejignaado, qaarkood waxay u dhacaan si ogaal laaan, qaar waxay u dhacaan si bareerr ah oo hawshooda ayaaba sidaa ah in ay ku shaqeeyaan. 